Algirdas Savickis
Algirdas Savickis (1917 m. rugsėjo 10 d. Kopenhagoje, Danija – 1943 m. spalio 1 d. Kauno gete, Lietuvos generalinė sritis, Ostlandas) – lietuvių tapytojas, nužudytas vokiečių okupacijos metais. Algirdas Savickis buvo vyresnysis iš dviejų Lietuvos diplomato Jurgio Savickio ir jo žmonos odontologės Idos Trakiner-Savickienės (1894–1944) sūnų. Motina buvo kilusi iš pasiturinčios žydų šeimos, gyvenusios Sankt Peterburge, Rusijoje. Jos tėvas Leonas Trakineris buvo stiklo gaminių fabriko savininkas. Jaunesnysis Algirdo brolis Augustinas Savickas (1919–2012) taip pat buvo tapytojas, vėliau tapęs dailės kritiku, universiteto dėstytoju ir rašytoju.